Thea Foss

Thea Christiansen Foss (født 8. juni 1857 i Eidsberg, død 7. juni 1927 i Tacoma) var en norsk-amerikansk forretningskvinne. Hun var grunnlegger av Foss Maritime, det største slepebåtselskapet i USA. Foss var den virkelige personen som spillefilmen Tugboat Annie (1933) var basert på.

Thea kom til USA fra Eidsberg, Østfold, og giftet seg med den norske immigranten Andrew Foss (opprinnelig Andreas Olsen Fossen) i Minneapolis, Minnesota i 1881. Hun etablerte det fremtidige slepebåtselskapet i Tacomas sjøside sommeren 1889. Foss Launch Company ble etter hvert til det Seattle-baserte Foss Maritime.HistoryLink Free-Online Encyclopedia of Washington State history 

Thea og Andrew Foss fikk tre sønner. Hun døde dagen før hun skulle ha fylt sytti år.

Thea Foss Waterway, en 2.4 kilometer lang fjord i Tacomas industriområde og forbundet med Paget Sound, er oppkalt etter Thea Foss. USS Amber (PYc-6), som tjenestegjorde som patruljefartøy under den andre verdenskrig, ble omdøpt Thea Foss etter at det ble ervervet av hennes selskap.Skalley, Michael (1981): Foss: Ninety years of tugboating ISBN 0-87564-224-1

Dokumentarfilmen Finding Thea omhandler henne.

 Referanser 

Kategori:Personer fra Eidsberg kommune
Kategori:Forretningsfolk fra USA
Kategori:Fødsler i 1857
Kategori:Dødsfall i 1927
Kategori:Personer fra Tacoma
Kategori:Norske forretningsfolk
Kategori:Gründere fra USA
Kategori:Personer fra USA født i Norge